# Two-tone

Two-tone o 2 tone és un gènere de música popular de principis dels anys 1980 que fusionà la música tradicional ska jamaicana amb elements del punk rock i la música new wave anglesa. El seu nom deriva de 2 Tone Records, un segell discogràfic fundat el 1979 per Jerry Dammers de The Specials, i fa referència al desig de transcendir i defugir les tensions racials al Regne Unit del govern de Margaret Thatcher. Molts grups de two-tone, com The Specials, The Selecter i The Beat, van incloure persones negres, blanques i multiracials en les seves formacions.
Originari a la ciutat de Coventry a finals dels anys 1970, va formar part de la segona onada de música ska, després de la primera onada de ska que es va desenvolupar a Jamaica a la dècada de 1950 i 1960. Tot i que la popularitat comercial de two-tone es va limitar en gran part a Anglaterra, va influir en la tercera onada de l'ska i de l'ska punk que es va desenvolupar arreu del món a finals dels 1980 i 1990.

## Història

El so two-tone es va originar entre els joves músics de Coventry que van créixer escoltant música jamaicana dels anys 1960, en saber combinar influències de l'ska, el reggae i el rocksteady amb elements del punk rock i la new wave. Les bandes considerades part del gènere són The Specials, The Selecter, Madness, The Beat, Bad Manners, The Bodysnatchers i Akrylykz.
El teclista de The Specials, Jerry Dammers, va encunyar el terme «two-tone». Dammers, amb l'ajuda d'Horace Panter i del dissenyador gràfic John «Teflon» Sims, van crear l'icònic logotip de Walt Jabsco (un home amb vestit negre, camisa blanca, corbata negra, barret pork pie, mitjons blancs i sabates negres) per a representar el gènere two-tone («dos tons»). El logotip es basava en la portada d'un àlbum de Peter Tosh.
La majoria de les bandes que formen part del gènere two-tone van signar en algun moment amb 2 Tone Records (1979–1985). Altres discogràfiques associades al so two-tone van ser Stiff Records i Go Feet Records. La música fou especialment popular entre els skinheads, els rude boys i els mods revival.

### Museu

L'1 d'octubre de 2010, el museu 2-Tone Central es va obrir a la Universitat de Coventry i, a l'agost de 2011, es va traslladar a l'àrea de Stoke Heath. Inclou un espai expositiu i el Coventry Music Wall.

## Referències

* ↑ «Ska Revival». AllMusic.
* ↑ Chris Woodstra. «The Specials». AllMusic.
* ↑ , 23-03-2008.
* ↑ «Third Wave Ska Revival». AllMusic.
* ↑ "Jerry Dammers interview by Alexis Petrides", Mojo, Jan. 2002. Accessed on 2-tone.info 18 October 2007
* ↑ Horace Panter. Ska'd For Life. Sidgwick & Jackson, 2007.
* ↑ Staple, Neville. Original Rude Boy. Aurum Press, 2009
* ↑ «British ska legends The Specials. History, lyrics, MP3, 2 Tone, two tone, ska, Jerry Dammers, Terry Hall, Neville Staple, Roddy Byers, Lynval Golding, Horace Panter, John Brad Bradbury». TheSpecials2.com. [Consulta: 28 juny 2014].
* ↑ «2-TONE CENTRAL-The 2-Tone Museum, Cafe and Venue, Coventry». 2tonecentral.co.uk. Arxivat de l'original el 30 juny 2014. [Consulta: 28 juny 2014].
* ↑ Chambers, Pete. «Music Legends Honoured on Coventry's Wall of Fame». Coventry Evening Telegraph, 20-10-2011. Arxivat de l'original el 4 agost 2013. [Consulta: 23 desembre 2011].
* ↑ Carpenter, Steve. «Three more names on Coventry Music Wall of Fame». Coventry Observer, 22-11-2011. Arxivat de l'original el 27 setembre 2013. [Consulta: 24 novembre 2011].
* ↑ Manger, Warren. «Wall of Fame honours more stars who put Coventry on the music map». Coventry Evening Telegraph, 06-12-2011. Arxivat de l'original el 22 d’agost 2013. [Consulta: 8 desembre 2011].
* ↑ Bagot, Martin. «Coventry music heroes honoured in Wall of Fame». Coventry Evening Telegraph, 06-12-2011. [Consulta: 8 desembre 2011].

## Bibliografia

* Williams, Paul You're Wondering Now – The Specials From Conception to Reunion (Cherry Red Books, 2009) ISBN 978-1-901447-51-4
* Marshall, George, The Two Tone Story, ST Publishing, 1992, ISBN 0-9518497-3-5
* Chambers, Pete, Coventry Market in a Round About Way (Tencton Planet Publications, 2009) ISBN 978-0-9544125-7-9
* Chambers, Pete, The 2-Tone Trail: The Roots of Two-tone Music (Tencton Planet Publications, 2005) ISBN 978-0-9544125-3-1
* Thompson, Dave, Wheels Out Of Gear: 2-Tone, The Specials and a World In Flame (Soundcheck Books, 2011) ISBN 978-0-9566420-2-8